Likumprojekts

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23.nr.; 2001, 15.nr.; 2002, 24.nr.; 2003, 15.nr.; 2004, 6., 10., 14., 20.nr.; 2005, 7., 14.nr.; 2006, 1., 13., 20., 24.nr.; 2007, 3., 24.nr.; 2008, 13.nr.; 2009, 2., 6., 14.nr.; Latvijas Vēstnesis, 2009, 205.nr.; 2010, 166., 183., 206.nr.; 2011, 16., 95., 132., 148.nr.; 2012, 50., 100., 190., 197.nr.; 2013, 87., 112., 188.nr.; 2014, 2., 41., 63., 108.nr.) šādus grozījumus:

1. Visā likumā:

aizstāt vārdus „Augstākās tiesas Senāts” (attiecīgā locījumā) ar vārdiem „Augstākā tiesa” (attiecīgā locījumā);

aizstāt vārdu „Senāts” (attiecīgā locījumā) ar vārdiem „Augstākā tiesa” (attiecīgā locījumā).

1. Izteikt 24. pantu šādā redakcijā:

„**24. pants. Piekritība**

(1) Rajona (pilsētas) tiesa izskata visas civillietas kā pirmās instances tiesa. Rīgas pilsētas Vidzemes priekšpilsētas tiesa izskata lietas, kuru materiālos ir iekļauts valsts noslēpuma objekts, un lietas par patenttiesību, pusvadītāju izstrādājumu topogrāfiju, dizainparaugu, preču zīmju un ģeogrāfiskās izcelsmes norāžu aizsardzību. Rajona (pilsētas) tiesas zemesgrāmatu nodaļa izskata pieteikumus par saistību bezstrīdus piespiedu izpildīšanu un saistību piespiedu izpildīšanu brīdinājuma kārtībā, kā arī pieteikumus par izsoles aktu apstiprināšanu, izņemot maksātnespējas procesa lietās.

(2) Apelācijas kārtībā pārsūdzētu tiesas nolēmumu izskata apgabaltiesa kā apelācijas instances tiesa.

(3) Kasācijas kārtībā pārsūdzētu tiesas nolēmumu izskata Augstākā tiesa kā kasācijas instances tiesa.”

3. Izslēgt 25. pantu.

4. 32. pantā:

izslēgt pirmajā daļā vārdus „izņemot šā panta trešajā daļā paredzēto gadījumu”;

izslēgt trešo daļu.

5. Izteikt 406. panta pirmo daļu šādā reakcijā:

„ (1) Ja parādnieks uzskata, ka kreditora prasījums nav pamatots pēc būtības, viņš sešu mēnešu laikā no lēmuma noraksta nosūtīšanas dienas var celt prasību pret kreditoru, lai apstrīdētu prasījumu. Prasība ceļama šajā likumā noteiktajā prasības celšanas vispārējā kārtībā tiesā.”

6. Izteikt 406.10 panta pirmo daļu šādā redakcijā:

„(1) Ja parādnieks uzskata, ka pieteicēja prasījums nav pamatots pēc būtības, viņš triju mēnešu laikā no lēmuma noraksta nosūtīšanas dienas var celt prasību pret kreditoru, lai apstrīdētu prasījumu. Prasība ceļama šajā likumā noteiktajā prasības celšanas vispārējā kārtībā tiesā.”

7. Izslēgt 414. panta otro daļu.

8. 443. pantā:

papildināt pirmās daļas 1. punktu aiz vārda „tiesas” ar vārdiem „un rajona (pilsētas) tiesas zemesgrāmatas nodaļas tiesneša”;

izteikt pirmās daļas 2. punktu šādā redakcijā:

„2) par apelācijas instances tiesas lēmumu — attiecīgajai kasācijas instances tiesai.”;

izslēgt pirmās daļas 3. punktu.

9. 448. pantā:

izteikt panta nosaukumu šādā redakcijā:   
 „**448. pants. Apgabaltiesas un Augstākās tiesas kompetence**”;

aizstāt pirmajā daļā vārdus „Tiesu palātai un Senātam” ar vārdiem „un Augstākajai tiesai”;

izslēgt otrajā daļā vārdus „vai Tiesu palātai”.

10. 449. pantā:

izslēgt otrajā daļā vārdus „vai Tiesu palātas”;

izteikt trešo daļu šādā redakcijā:

„(3) Lēmums par blakus sūdzību par rajona (pilsētas) tiesas zemesgrāmatu nodaļas tiesneša lēmumu pārsūdzams, ievērojot 442. pantā noteiktos termiņus.”

11. 478. pantā:

aizstāt pirmās daļas 2. punktā vārdus „Augstākās tiesas Civillietu tiesu palātai” ar vārdiem „Augstākajai tiesai”.

izslēgt pirmās daļas 3. punktu.

12. 485.1 pantā:

aizstāt pirmās daļas 2. punktā vārdus „Augstākās tiesas Civillietu tiesu palātai” ar vārdiem „Augstākajai tiesai”;

izslēgt pirmās daļas 3. punktu.

13. Papildināt pārejas noteikumus ar 82., 83., 84., 85., 86., 87., 88., 89., 90., 91. punktu šādā redakcijā:

„82. Lietās, kuras izskatītas apgabaltiesā kā pirmās instances tiesā, apelācijas kārtībā pēc 2015. gada 1. janvāra pārsūdzētu nolēmumu izskata tā pati apgabaltiesa, bet jaunā tiesas sastāvā, kā apelācijas instances tiesa.

83. Lietas, kuras saņemtas izskatīšanai Augstākās tiesas Civillietu tiesu palātā līdz 2015. gada 30. jūnijam, bet kurās lietas izskatīšana pēc būtības nav uzsākta līdz 2016. gada 1. janvārim, nodod izskatīšanai apgabaltiesai, bet jaunā tiesas sastāvā, kā apelācijas instances tiesai.

84. Lietas, kurās Augstākās tiesas Civillietu tiesu palātā ir uzsākta lietas izskatīšana pēc būtības, bet kuras līdz 2016. gada 31. decembrim nav izskatītas, tajā skaitā, kurās pieņemts lēmums par tiesvedības apturēšanu, nodod izskatīšanai apgabaltiesai, bet jaunā tiesas sastāvā, kā apelācijas instances tiesai.

85. Lietas, kuras saņemtas izskatīšanai apgabaltiesai kā pirmās instances tiesā līdz 2014. gada 31. decembrim, bet kurās lietas izskatīšana pēc būtības nav uzsākta līdz 2015. gada 30. jūnijam, nodod izskatīšanai rajona (pilsētas) tiesai kā pirmās instances tiesai.

86. Lietas, kurās apgabaltiesā kā pirmās instances tiesā ir uzsākta lietas izskatīšana pēc būtības, bet kuras līdz 2015. gada 31. decembrim nav izskatītas, tajā skaitā, kurās pieņemts lēmums par tiesvedības apturēšanu, nodod izskatīšanai rajona (pilsētas) tiesai kā pirmās instances tiesai.

87. Augstākās tiesas Civillietu tiesu palātā izskatītās lietas, kurās pēc 2015. gada 30. jūnija kasācijas instance ir atcēlusi nolēmumu, nodod jaunai izskatīšanai apgabaltiesai, bet jaunā tiesas sastāvā, kā apelācijas instances tiesai.

88. Apgabaltiesas kā pirmās instances tiesā izskatītās lietas, kurās pēc 2015. gada 1. janvāra kasācijas instance ir atcēlusi nolēmumu, nodod jaunai izskatīšanai pilsētas (rajona) tiesai kā pirmās instances tiesai.

89. Ja pēc 2015. gada 1. janvāra lietā, kas izskatīta apgabaltiesā kā pirmās instances tiesā, ir izlemjami ar nolēmuma izpildi saistīti jautājumi, tos nosūta izlemšanai rajona (pilsētas) tiesai kā pirmās instances tiesai.

90. Ja pēc 2015. gada 30. jūnija lietā, kas izskatīta Augstākās tiesas Civillietu tiesu palātā apelācijas kārtībā, ir izlemjami ar nolēmuma izpildi saistīti jautājumi, tos nosūta izlemšanai apgabaltiesai kā apelācijas instances tiesai.

91. Tiesa, kas līdz 2015. gada 1. janvārim uzsākusi skatīt civillietu, kuras materiālos ir iekļauts valsts noslēpuma objekts, pabeidz uzsākto civillietas izskatīšanu.”

Likums stājas spēkā 2015. gada 1. janvārī.

Tieslietu ministrs G.Bērziņš

Iesniedzējs:

tieslietu ministrs G.Bērziņš

18.08.2014. 13:55

852

D.Obuka

67036833, Daina.Obuka@tm.gov.lv